b'\n_START_ARTICLE_\nSuperligaen 2019-20\n_START_SECTION_\nStruktur\n_START_PARAGRAPH_\nSuperligaen best\xc3\xa5r af 14 hold. De m\xc3\xb8der hinanden ude og hjemme, hvilket giver 26 kampe til alle hold i grundspillet.\n_START_SECTION_\nMesterskabsspillet\n_START_PARAGRAPH_\nDe seks \xc3\xb8verste hold g\xc3\xa5r efter grundspillet videre til mesterskabsslutspillet, hvor holdene tager pointene med over. Her m\xc3\xb8des alle hold p\xc3\xa5 b\xc3\xa5de ude- og hjemmebane, hvilket giver 10 kampe, hvorefter holdet med flest point k\xc3\xa5res som mester. Vinderen kvalificerer sig til UEFA Champions League, 2. kvalifikationsrunde, mens andenpladsen kvalificerer sig til UEFA Europa League, 2. kvalifikationsrunde.\n_START_SECTION_\nNedrykningsspil\n_START_PARAGRAPH_\nDe otte nederste hold skal spille et nedrykningsspil. Nummer 11 og 14 skal i Gruppe A, mens nummer 12 og 13 skal i gruppe B. Nummer 7 v\xc3\xa6lger gruppe f\xc3\xb8rst. Derefter v\xc3\xa6lger nummer 8, hvilken gruppe de vil v\xc3\xa6re i. Hvis nummer 8 v\xc3\xa6lger modsatte gruppe af nummer 7, v\xc3\xa6lger nummer 9, om de vil i gruppe A eller B. Nummer 10 - og evt. nummer 9 - placeres p\xc3\xa5 de sidste ledige pladser i grupperne._NEWLINE_Alle m\xc3\xb8der hinanden ude og hjemme, og hver nummer 4 i de to nedrykningspuljer rykker efter de seks runder ned i 1. division. De to nummer 3 fra hver nedrykningspulje m\xc3\xb8der hinanden ude og hjemme, og vinderen bliver i Superligaen, mens taberen rykker ned i 1. division. _NEWLINE_Vinderen af den ene pulje og nummer to i den anden pulje m\xc3\xb8des over to kampe - og omvendt. Vinderne af de to opg\xc3\xb8r m\xc3\xb8des i en ny dobbeltkamp, hvor vinderen her m\xc3\xb8der den lavest placerede indehaver af en europ\xc3\xa6isk billet fra mesterskabsspillet p\xc3\xa5 udebane. Vinderen af den kamp tr\xc3\xa6der ind i Europa League, 1. kvalifikationsrunde.'